2004E0161 — DA — 29.07.2005 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FÆLLES HOLDNING 2004/161/FUSP

af 19. februar 2004

om forlængelse af restriktive foranstaltninger over for Zimbabwe







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 15, og ud fra følgende betragtninger: (1) Ved fælles holdning 2002/145/FUSP ( 1 ) forbød Rådet levering af våben og dertil knyttet materiel, af dertil knyttet teknisk oplæring eller bistand samt på udstyr, som kunne anvendes til intern undertrykkelse, bestemt for Zimbabwe. (2) Ved fælles holdning 2002/145/FUSP nedlagde Rådet også rejseforbud mod og indefrøs midler tilhørende Zimbabwes regering og personer med et stort ansvar for alvorlige krænkelser af menneskerettighederne, menings- og foreningsfriheden samt retten til fredelig forsamling. (3) Fælles holdning 2002/145/FUSP blev ændret ved fælles holdning 2002/600/FUSP ( 2 ), idet yderligere personer med et stort ansvar for sådanne krænkelser blev omfattet af disse restriktive foranstaltninger. (4) Listen i bilaget til fælles holdning 2002/145/FUSP over personer, som er omfattet af restriktioner, blev efter en regeringsomdannelse i Zimbabwe ajourført og erstattet ved Rådets afgørelse 2002/754/FUSP ( 3 ). (5) Fælles holdning 2002/145/FUSP blev ændret og forlænget yderligere ved fælles holdning 2003/115/FUSP ( 4 ), som udløber den 20. februar 2004. (6) Under hensyn til den fortsatte forringelse af menneskerettighedssituationen i Zimbabwe bør de af Den Europæiske Union vedtagne restriktioner forlænges med yderligere tolv måneder. (7) Formålet med disse restriktive foranstaltninger er at tilskynde de personer, der er omfattet heraf, til at forkaste politikker, der fører til krænkelse af menneskerettigheder, ytringsfrihed og god regeringsførelse. (8) Listen i bilaget til fælles holdning 2002/145/FUSP, som ændret og erstattet, over personer, som er omfattet af restriktioner, bør ajourføres. (9) Der er behov for, at Fællesskabet aktivt iværksætter en række foranstaltninger — ud fra følgende betragtninger: VEDTAGET FØLGENDE FÆLLES HOLDNING:







Artikel 1

I denne fælles holdning forstås ved teknisk bistand enhver form for teknisk bistand i forbindelse med reparation, udvikling, fremstilling, samling, prøvning, vedligeholdelse eller enhver anden form for teknisk tjenesteydelse, uanset om bistanden ydes i form af instruktion, rådgivning, oplæring, overførsel af viden om drift og færdigheder heri eller konsulentservice. Teknisk bistand omfatter forskellige former for mundtlig bistand.

Artikel 2

1. Salg, levering, overførsel eller eksport af våben og af alle typer dertil knyttet materiel, herunder våben og ammunition, militærkøretøjer og -udstyr, paramilitært udstyr samt reservedele til ovennævnte, såvel som udstyr, der kan anvendes til intern undertrykkelse, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Zimbabwe forbydes, uanset om de hidrører fra medlemsstaternes områder eller ej.

2. Det er forbudt:

a) direkte eller indirekte at yde, sælge, levere eller overføre teknisk bistand, at yde mæglervirksomhed eller andre tjenester i forbindelse med militære aktiviteter og i forbindelse med levering, fremstilling, vedligeholdelse og anvendelse af våben og af alle typer dertil knyttet materiel, herunder våben og ammunition, militærkøretøjer og -udstyr, paramilitært udstyr samt reservedele hertil, såvel som udstyr, der kan anvendes til intern undertrykkelse, til nogen person, enhed eller organ i eller til brug i Zimbabwe

b) direkte eller indirekte at stille finansieringsmidler eller finansiel bistand til rådighed for militære aktiviteter, herunder navnlig gavebistand, lån og eksportkreditforsikring, for nogen form for salg, levering, overførsel eller eksport af våben og beslægtet udstyr såvel som udstyr, der kan anvendes til intern undertrykkelse, til nogen person, enhed eller organ i eller til brug i Zimbabwe.

Artikel 3

1. Artikel 2 finder ikke anvendelse på:

a) salg, levering, overførsel eller eksport af militærudstyr, der ikke er bestemt til at dræbe eller udstyr, der kan anvendes til intern undertrykkelse, men som udelukkende er til humanitær brug eller beskyttelsesbrug eller til brug for FN's, EU og Fællesskabets institutionsopbygningsprogrammer, eller af materiel, der er beregnet til EU's og FN's krisestyringsoperationer

b) ydelse af finansieringsmidler eller finansiel bistand i forbindelse med sådant udstyr

c) ydelse af teknisk bistand i forbindelse med sådant udstyr

hvis sådan eksport på forhånd er godkendt af den relevante kompetente myndighed.

2. Artikel 2 finder ikke anvendelse på beskyttelsesbeklædning, herunder skudsikre veste og militærhjelme, der midlertidigt udføres til Zimbabwe af personel fra FN, EU, Fællesskabet eller dets medlemsstater, repræsentanter for medierne, humanitært hjælpepersonale, ulandsfrivillige og tilknyttet personale og udelukkende til deres personlige brug.

Artikel 4

1. Medlemsstaterne træffer de nødvendige foranstaltninger til at hindre, at de på listen i bilaget anførte fysiske personer, som er involveret i aktiviteter, der alvorligt undergraver demokrati og respekt for menneskerettigheder og retsstatsforhold i Zimbabwe, indrejser i eller rejser gennem deres område.

2. Stk. 1 forpligter ikke en medlemsstat til at nægte sine egne statsborgere indrejse i sit område.

3. Stk. 1 gælder med forbehold af tilfælde, hvor en medlemsstat er bundet af en folkeretlig forpligtelse, dvs.:

a) som værtsland for en international mellemstatslig organisation

b) som værtsland for en international konference indkaldt af eller i FN's regi, eller

c) i henhold til en multilateral aftale, hvorved der tilkendes privilegier og immuniteter.

Rådet underrettes behørigt i ethvert af disse tilfælde.

4. Stk. 3 anses ligeledes for at gælde i tilfælde, hvor en medlemsstat er værtsland for Organisationen for Sikkerhed og Samarbejde i Europa (OSCE).

5. Medlemsstaterne kan indrømme undtagelser fra foranstaltningerne i stk. 1, når rejse er berettiget af tvingende humanitære hensyn eller af hensyn til muligheden for at kunne deltage i mellemstatslige møder, herunder møder i EU-regi, hvor der føres en politisk dialog, som direkte fremmer demokrati, menneskerettigheder og retsstatsforhold i Zimbabwe.

6. En medlemsstat, der ønsker at indrømme undtagelser, jf. stk. 5, giver Rådet skriftlig meddelelse herom. Undtagelsen anses for at være indrømmet, medmindre et eller flere rådsmedlemmer skriftligt gør indsigelse inden 48 timer efter at have modtaget meddelelsen om den foreslåede undtagelse. Hvis et eller flere af rådsmedlemmerne gør indsigelse, kan Rådet med kvalificeret flertal beslutte at indrømme den foreslåede undtagelse.

7. I tilfælde hvor en medlemsstat i medfør af stk. 3, 4, 5 og 6, tillader de personer, der er opført på listen i bilaget, indrejse i eller transit gennem sit område, gælder tilladelsen udelukkende det formål, til hvilket den er udstedt, og de heraf berørte personer.

Artikel 5

1. Alle pengemidler og økonomiske ressourcer tilhørende de enkelte medlemmer af Zimbabwes regering og fysiske eller juridiske personer, enheder eller organer med tilknytning til dem, som er opført på listen i bilaget, indefryses.

2. Ingen pengemidler eller økonomiske ressourcer må direkte eller indirekte stilles til rådighed for eller kunne være til gavn for de på listen i bilaget anførte fysiske eller juridiske personer, enheder eller organer.

3. Der kan gøres undtagelse for pengemidler eller økonomiske ressourcer som:

a) er nødvendige til afholdelse af grundlæggende udgifter, herunder betaling af fødevarer, husleje eller prioritetslån, medicin og lægebehandling, skatter, forsikringspræmier og offentlige forbrugsafgifter

b) alene er bestemt til betaling af rimelige honorarer og godtgørelse af udgifter i forbindelse med juridisk bistand

c) alene er bestemt til betaling af gebyrer eller administrationsgebyrer for opbevaring eller vedligeholdelse af indefrosne midler eller økonomiske ressourcer

d) er nødvendige til afholdelse af ekstraordinære udgifter.

4. Stk. 2 finder ikke anvendelse på beløb, der tilføres indefrosne konti, i form af

a) renter og andre former for afkast fra disse konti, eller

b) forfaldne beløb i henhold til kontrakter, aftaler eller forpligtelser, som er indgået eller opstået inden den dato, hvor disse konti blev omfattet af de restriktive foranstaltninger

såfremt sådanne renter, andre former for afkast, samt betalinger fortsat er omfattet af stk. 1.

Artikel 6

Rådet vedtager på forslag af en medlemsstat eller Kommissionen ændringer af listen i bilaget, hvis den politiske udvikling i Zimbabwe tilsiger det.

Artikel 7

For at give ovennævnte foranstaltninger størst mulig virkning tilskynder Den Europæiske Union tredjelande til at vedtage restriktive foranstaltninger svarende til de i denne fælles holdning indeholdte.

Artikel 8

Denne fælles holdning har virkning fra vedtagelsesdatoen.

Den finder anvendelse fra den 21. februar 2004.

Artikel 9

Denne fælles holdning finder anvendelse i en periode på tolv måneder. Gennemførelsen overvåges løbende. Den fælles holdning forlænges eller ændres om nødvendigt, hvis Rådet skønner, at dens mål ikke er nået.

Artikel 10

Denne fælles holdning offentliggøres i Den Europæiske Unions Tidende.









BILAG

Liste over personer jf. artikel 4 og 5

▼M2

Mugabe, Robert Gabriel Præsident, født 21.2.1924

Bonyongwe, Happyton Generaldirektør for den centrale efterretningstjeneste, født 6.11.1960

Buka (alias Bhuka), Flora Minister for særlige anliggender med ansvar for jordbesiddelses- og genbosætningsprogrammer (tidligere viceminister i vicepræsidentens kabinet og tidligere viceminister for landreformprogrammet, præsidentens kabinet), født 25.2.1968

Bvudzijena, Wayne Vicepolitichef, polititalsmand

Chapfika, David Vicefinansminister (tidligere vicefinansminister og viceminister for økonomisk udvikling), født 7.4.1957

Charamba, George Direktør i Ministeriet for Information og Forbindelser med Pressen, født 4.4.1963

Charumbira, Fortune Zefanaya Tidligere viceminister for lokalt selvstyre, offentlige arbejder og boliger, født 10.6.1962

Chigudu, Tinaye Guvernør i Manicaland-provinsen

Chigwedere, Aeneas Soko Minister for undervisning, sport og kultur, født 25.11.1939

Chihota, Phineas Viceminister for industri og udenrigshandel

Chihuri, Augustine Politichef, født 10.3.1953

Chimbudzi, Alice Medlem af ZANU-PF's politbureau

Chimutengwende, Chen Viceminister for offentlige og interaktive anliggender (tidligere minister for post og telekommunikation), født 28.8.1943

Chinamasa, Patrick Anthony Justitsminister, minister for retlige og parlamentariske anliggender, født 25.1.1947

Chindori-Chininga, Edward Takaruza Tidligere minister for minedrift og udvikling af miner, født 14.3.1955

Chipanga, Tongesai Shadreck Tidligere viceindenrigsminister, født 10.10.1946

Chitepo, Victoria Medlem af ZANU-PF's politbureau, født 27.3.1928

Chiwenga, Constantine Zimbabwes forsvarschef, general (tidligere hærchef, generalløjtnant), født 25.8.1956

Chiweshe, George Formand, ZEC (højesteretsdommer og formand for den kontroversielle afgrænsningskomité), født 4.6.1953

Chiwewe, Willard Guvernør for Masvingo-provinsen (tidligere leder af afdelingen for særlige anliggender, præsidentens kabinet), født 19.3.1949

Chombo, Ignatius Morgan Chininya Minister for lokalt selvstyre, offentlige arbejder og boliger, født 1.8.1952

Dabengwa, Dumiso Ledende medlem af ZANU-PF's politbureau, født 1939

Damasane, Abigail Viceminister for kvindeanliggender, ligestilling og udvikling af lokalsamfundet

Goche, Nicholas Tasunungurwa Minister for offentligt ansatte samt arbejds- og socialminister (tidligere leder af afdelingen for statens sikkerhed, præsidentens kabinet), født 1.8.1946

Gombe, G. Formand for valgovervågningskommissionen

Gula-Ndebele, Sobuza Tidligere formand for valgovervågningskommissionen

Gumbo, Rugare Eleck Ngidi Minister for økonomisk udvikling (tidligere leder af afdelingen for statslige virksomheder og halvstatslige virksomheder, præsidentens kabinet), født 8.3.1940

Hove, Richard Sekretær for økonomiske anliggender i ZANU-PF's politbureau, født 1935

Hungwe, Josaya (alias Josiah) Dunira Tidligere guvernør for Masvingo-provinsen, født 7.11.1935

Jokonya, Tichaona Minister for information og forbindelser med pressen, født 27.12.1938

Kangai, Kumbirai Medlem af ZANU-PF's politbureau, født 17.2.1938

Karimanzira, David Ishemunyoro Godi Guvernør for Harare-provinsen og finanssekretær i ZANU-PF's politbureau, født 25.5.1947

Kasukuwere, Saviour Viceminister for ungdomsudvikling og beskæftigelse og vicesekretær for ungdomsanliggender i ZANU-PF's politbureau, født 23.10.1970

Kaukonde, Ray Guvernør for provinsen Mashonaland East, født 4.3.1963

Kuruneri, Christopher Tichaona Tidligere finansminister og minister for økonomisk udvikling. NB: for øjeblikket varetægtsfængslet

Langa, Andrew Viceminister for miljø og turisme og tidligere viceminister for transport og kommunikation

Lesabe, Thenjiwe V. Sekretær for kvindeanliggender i ZANU-PF's politbureau, født 1933

Machaya, Jason (alias Jaison) Max Kokerai Tidligere viceminister for minedrift og udvikling af miner, født 13.6.1952

Made, Joseph Mtakwese Landbrugsminister og minister for udvikling i landdistrikterne (tidligere minister for landdistrikterne, landbrug og genbosættelse), født 21.11.1954

Madzongwe, Edna (alias Edina) Vicesekretær for produktion og arbejde i ZANU-PF's politbureau, født 11.7.1943

Mahofa, Shuvai Ben Viceminister for ungdomsudvikling, ligestilling og beskæftigelse, født 4.4.1941

Mahoso, Tafataona Formand for Medieinformationskommissionen

Makoni, Simbarashe Vicegeneralsekretær for økonomiske anliggender i ZANU-PF's politbureau (tidligere finansminister), født 22.3.1950

Makwavarara, Sekesai Fungerende borgmester i Harare (ZANU-PF), ansvarlig for den daglige ledelse af byen

Malinga, Joshua Vicesekretær for handicappede og dårligt stillede personer i ZANU-PF's politbureau, født 28.4.1944

Mangwana, Paul Munyaradzi Viceminister (tidligere minister for offentligt ansatte samt arbejds- og socialminister), født 10.8.1961

Manyika, Elliot Tapfumanei Minister uden portefølje (tidligere minister for ungdomsudvikling, ligestilling og beskæftigelse), født 30.7.1955

Manyonda, Kenneth Vhundukai Tidligere viceminister for industri og udenrigshandel, født 10.8.1934

Marumahoko, Rueben Viceindenrigsminister (tidligere viceminister for energi og udvikling af kraftværker), født 4.4.1948

Masawi, Eprahim Sango Guvernør for provinsen Mashonaland Central

Masuku, Angeline Guvernør for provinsen Matabeleland South (sekretær for handicappede og dårligt stillede personer i ZANU-PF's politbureau), født 14.10.1936

Mathema, Cain Guvernør for Bulawayo-provinsen

Mathuthu, Thokozile Guvernør for provinsen Matabeleland North og vicesekretær for transport og social velfærd i ZANU-PF's politbureau

Matiza, Joel Biggie Viceminister for boliger i landdistrikter og sociale infrastrukturer, født 17.8.1960

Matonga, Brighton Viceminister for information og forbindelser med pressen, født 1969

Matshalaga, Obert Viceudenrigsminister

Matshiya, Melusi (Mike) Direktør i indenrigsministeriet

Mbiriri, Partson Direktør i ministeriet for lokalstyre, offentlige arbejder og byudvikling

Midzi, Amos Bernard (Mugenva) Minister for minedrift og udvikling af miner (tidligere energiminister og minister for udvikling af kraftværker), født 4.7.1952

Mnangagwa, Emmerson Dambudzo Minister for boliger i landdistrikter og sociale infrastrukturer (tidligere formand for parlamentet), født 15.9.1946

Mohadi, Kembo Campbell Dugishi Indenrigsminister (tidligere viceminister for lokalt selvstyre, offentlige arbejder og boliger), født 15.11.1949

Moyo, Jonathan Tidligere leder af afdelingen for information og forbindelser med pressen, præsidentens kabinet, født 12.1.1957

Moyo, July Gabarari Tidligere energiminister og minister for udvikling af kraftværker (tidligere minister for offentligt ansatte samt arbejds- og socialminister), født 7.5.1950

Moyo, Simon Khaya Vicesekretær for retlige anliggender i ZANU-PF's politbureau, født 1945. NB: ambassadør i Sydafrika

Mpofu, Obert Moses Minister for industri og udenrigshandel (tidligere guvernør for provinsen Matabeleland North) (vicesekretær for spørgsmål vedrørende statens sikkerhed i ZANU-PF's politbureau), født 12.10.1951

Msika, Joseph W. Vicepræsident, født 6.12.1923

Msipa, Cephas George Guvernør for provinsen Midlands, født 7.7.1931

Muchena, Olivia Nyembesi (alias Nyembezi) Leder af afdelingen for videnskab og teknologi, præsidentens kabinet (tidl. afdelingschef i vicepræsident Msikas kabinet), født 18.8.1946

Muchinguri, Oppah Chamu Zvipange Minister for kvindeanliggender, ligestilling og udvikling af lokalsamfundet samt sekretær for kultur og ligestilling i ZANU-PF's politbureau, født 14.12.1958

Mudede, Tobaiwa (Tonneth) Direktør for folkeregistret, født 22.12.1942

Mudenge, Isack Stanilaus Gorerazvo Minister for højere uddannelse og ungdomsuddannelse (tidligere udenrigsminister), født 17.12.1941

Mugabe, Grace Robert Gabriel Mugabes hustru, født 23.7.1965

Mugabe, Sabina Ledende komitémedlem i ZANU-PF's politbureau, født 14.10.1934

Muguti, Edwin Viceminister for sundhed og børns velfærd, født 1965

Mujuru, Joyce Teurai Ropa Vicepræsident (tidligere minister for udvikling af vandressourcer og infrastruktur), født 15.4.1955

Mujuru, Solomon T.R. Ledende medlem af ZANU-PF's politbureau, født 1.5.1949

Mumbengegwi, Samuel Creighton Tidligere minister for industri og udenrigshandel, født 23.10.1942

Mumbengegwi, Simbarashe Udenrigsminister, født 20.7.1945

Murerwa, Herbert Muchemwa Finansminister (tidligere minister for højere uddannelse og ungdomsuddannelse), født 31.7.1941

Musariri, Munyaradzi Vicepolitichef

Mushohwe, Christopher Chindoti Trafik- og kommunikationsminister (tidligere vicetrafik- og kommunikationsminister), født 6.2.1954

Mutasa, Didymus Noel Edwin Minister for statens sikkerhed (tidligere kontorchef i afdelingen for særlige anliggender, præsidentens kabinet, med ansvar for programmet til bekæmpelse af korruption og monopol, samt sekretær for udenrigsanliggender i ZANU-PF's politbureau), født 27.7.1935

Mutezo, Munacho Minister for udvikling af vandressourcer og infrastruktur

Mutinhiri, Ambros (alias Ambrose) Minister for ungdomsudvikling, ligestilling og jobskabelse, pensioneret brigadegeneral

Mutiwekuziva, Kenneth Kaparadza Viceminister for udvikling af små og mellemstore virksomheder og jobskabelse (tidligere viceminister for udvikling af små og mellemstore virksomheder), født 27.5.1948

Muzenda, Tsitsi V. Ledende komitémedlem i ZANU-PF's politbureau, født 28.10.1922

Muzonzini, Elisha Brigadegeneral (tidl. generaldirektør for den centrale efterretningstjeneste), født 24.6.1957

Ncube, Abedinico Viceminister for offentligt ansatte samt arbejds- og socialminister (tidligere viceudenrigsminister), født 13.10.1954

Ndlovu, Naison K. Sekretær for produktion og arbejde i ZANU-PF's politbureau, født 22.10.1930

Ndlovu, Richard Vicekommissær i ZANU-PF's politbureau, født 20.6.1942

Ndlovu, Sikhanyiso Vicesekretær for intendantur i ZANU-PF's politbureau, født 20.9.1949

Nguni, Sylvester Vicelandbrugsminister, født 4.8.1955

Nhema, Francis Miljø- og turistminister, født 17.4.1959

Nkomo, John Landa Formand for parlamentet (tidligere leder af afdelingen for særlige anliggender, præsidentens kabinet), født 22.8.1934

Nyambuya, Michael Reuben Minister for energi og energiudvikling (tidligere generalløjtnant, guvernør for provinsen Manicaland), født 23.7.1955

Nyanhongo, Magadzire Hubert Viceminister for transport og kommunikation

Nyathi, George Vicesekretær for videnskab og teknologi i ZANU-PF's politbureau

Nyoni, Sithembiso Gile Glad Minister for udvikling af små og mellemstore virksomheder og jobskabelse (tidligere viceminister for udvikling af små og mellemstore virksomheder), født 20.9.1949

Parirenyatwa, David Pagwese Minister for sundhed og børns velfærd (tidligere viceminister), født 2.8.1950

Patel, Khantibhal Vicesekretær for finansanliggender i ZANU-PF's politbureau, født 28.10.1928

Pote, Selina M. Vicesekretær for kultur og ligestilling i ZANU-PF's politbureau

Rusere, Tino Viceminister for minedrift og udvikling af miner (tidligere viceminister for udvikling af vandressourcer og infrastruktur), født 10.5.1945

Sakabuya, Morris Viceminister for lokalt selvstyre, offentlige arbejder og byudvikling

Sakupwanya, Stanley Vicesekretær for sundhed og børns velfærd i ZANU-PF's politbureau

Samkange, Nelson Tapera Crispen Guvernør for provinsen Mashonaland West

Sandi eller Sachi, E. (?) Vicesekretær for kvindeanliggender i ZANU-PF's politbureau

Savanhu, Tendai Vicesekretær for transport og social velfærd i ZANU-PF, født 21.3.1968

Sekeramayi, Sydney (alias Sidney) Tigere Forsvarsminister, født 30.3.1944

Sekeremayi, Lovemore Ansvarlig for afholdelse af valg

Shamu, Webster Viceminister for gennemførelse af politikker (tidligere leder af afdelingen for gennemførelse af politikker, præsidentens kabinet), født 6.6.1945

Shamuyarira, Nathan Marwirakuwa Sekretær for information og forbindelser med pressen i ZANU-PF's politbureau, født 29.9.1928

Shiri, Perence Chef for flyvevåbnet, født 1.11.1955

Shumba, Isaiah Masvayamwando Viceminister for undervisning, sport og kultur, født 3.1.1949

Sibanda, Jabulani Tidligere formand for landsforeningen af krigsveteraner, født 31.12.1970

Sibanda, Misheck Julius Mpande Kabinetssekretær (efterfølger for nr. 122, Charles Utete), født 3.5.1949

Sibanda, Phillip Valerio (alias Valentine) Zimbabwes hærchef, generalløjtnant, født 25.8.1956

Sikosana, Absolom Sekretær for ungdomsanliggender i ZANU-PF's politbureau

Stamps, Timothy Sundhedsrådgiver, præsidentens kabinet, født 15.10.1936

Tawengwa, Solomon Chirume Vicesekretær for finansanliggender i ZANU-PF's politbureau, født 15.6.1940

Tungamirai, Josiah T. Viceminister for empowerment og »indigenisation«, pensioneret chef for flyvevåbnet (tidl. sekretær for »empowerment« og »indigenisation« i ZANU-PF's politbureau), født 8.10.1948

Udenge, Samuel Viceminister for økonomisk udvikling

Utete, Charles Formand for præsidentens landreformudvalg (tidl. kabinetssekretær), født 30.10.1938

Veterai, Edmore Ledende vicepolitichef med kommando over Harare

Zimonte, Paradzai Direktør for fængselsvæsenet, født 4.3.1947

Zhuwao, Patrick Viceminister for videnskab og teknologi (NB: Mugabes nevø)

Zvinavashe, Vitalis Pensioneret general (tidl. chef for forsvarsstaben), født 27.9.1943